פילדמרשל שָׂרִית תֵּאַנְרָאט (בתאית: สฤษดิ์ ธนะรัชต์; 16 ביוני 1908 – 8 בדצמבר 1963) היה מצביא ופוליטיקאי תאילנדי, אשר הפיל את משטרו של פלק פיבונסונגרם בשנת 1957 והחל במקומו משטר צבאי בתור ראש ממשלת תאילנד עד למותו בשנת 1963. בתקופת משטרו הוציא לפועל תשתיות מרכזיות של פיתוח כלכלי ושיפור הרווחה החברתית. לפני שהחל בקריירה פוליטית לחם סריט במלחמת תאילנד–צרפת ומלחמת העולם השנייה. במותו החליף אותו יורשו, תאנום קיטיקצ'ורן, בתור ראש הממשלה ודיקטטור צבאי.